
OSIJEK, veljača 2024.
[bookmark: _Toc132186525]UVOD 
Grad Osijek planira rekonstruirati Park Oscara Nemona po principima Novog europskog Bauhausa (dalje NEB)  u okviru projekta OČI-SRCE-RUKE URBAN REVOLUTION (HORIZON 101079948 — EHHUR) (dalje: EHHUR).
Inicijativa Novi europski Bauhaus poziva sve Europljane da zamisle i zajedno izgrade održivu i uključivu budućnost koja nas nadahnjuje na estetskoj, umnoj i duševnoj razini. Povezivanjem različitih sredina, obuhvaćanjem različitih disciplina i jačanjem sudjelovanja na svim razinama novi europski Bauhaus nadahnjuje pokret kojim se transformacija naših društava nastoji olakšati i usmjeriti u skladu sa sljedećim trima neodvojivim vrijednostima:
• održivost, od klimatskih ciljeva do kružnosti, nulte stope onečišćenja i bioraznolikosti
• uključivost, od isticanja važnosti raznolikosti do osiguravanja pristupačnosti i priuštivosti
• estetika i kvaliteta iskustva, koje dolaze do izražaja putem dizajna, pozitivne emocije i kulturne prednosti.
Više informacija o Novom europskom Bauhausu može se naći na mrežnim stranicama https://new-european-bauhaus.europa.eu/index_en gdje se može naći više informacija što predstavlja i koju su projekti nagrađeni u okviru ove inicijative,
Europska komisija pokrenula je inicijativu krajem 2020. ne bi li zbližila zajednice i povezala Europski zeleni plan s našim svakodnevnim životom i životnim prostorom.
Europska komisija je 24. svibnja 2022. predstavila pet projekata odabranih u okviru programa OBZOR vrijednog 25 milijuna eura za razvoj oglednih projekata za novi europski Bauhaus. 
Pokretač projekta: Postizanje klimatske neutralnosti, otpornosti na klimatske promjene, čistog tla i vode i zdravih životnih uvjeta zahtijeva usvajanje sustavnog pristupa rješavanju postojećih znanstvenih, tehnoloških i financijskih problema zajedno s obukom političkog vodstva i cijele zajednice/građana
Ideja je koncept NEB-a i cijelog projekta EHHUR preslikati na Park Oscara Nemona.

[bookmark: _Toc132186526]OPIS PREDMETA NABAVE
[bookmark: _Hlk159914231]Predmet nabave je izrada projektno tehničke dokumentacije za Park Oscara Nemona.
CPV oznake i nazivi: 
71322000-1 Usluge tehničkog projektiranja u građevinarstvu za objekte niskogradnje, 
74200000-1 Arhitektonske usluge i usluge inženjeringa te njima srodne usluge tehničkog savjetovanja,
74222200-3 Arhitektonske usluge u vezi s površinama na otvorenom

[bookmark: _Toc132186527]SADRŽAJ PROJEKTNE DOKUMENTACIJE
Sva projektna dokumentacija koju će Projektant izraditi treba biti u skladu s važećom zakonskom regulativom i uvjetima nadležnih javnopravnih tijela.
[bookmark: _Toc132186528] IDEJNO RJEŠENJE
U suradnji s Naručiteljem potrebno je izraditi dvije varijante Idejnog arhitektonsko urbanističkog  rješenja koja će uključivati principe NEB, sa sljedećim sadržajem:
· tekstualni dio i situacijski nacrt svih sadržaja unutar obuhvata 
· hortikulturno rješenje 
· rješenje pješačkih staza
Idejno rješenje obvezno sadrži i 3D prikaze potrebne za prezentaciju projekta javnosti.
[bookmark: _Hlk126567957]Za izradu studijsko-tehničke dokumentacije Naručitelj će Projektantu dati svu do sada izrađenu dokumentaciju (pred idejna rješenja, prethodne studije i sl.), ali se projektanti ne moraju držati tih pred idejnih rješenja nego mogu slobodno predložiti nova rješenja. Pred idejna rješenja i prethodne studije daju se samo kao dodatna informacija projektantima.
Upravno tijelo, javnopravno tijelo i Projektant u postupcima utvrđivanja posebnih uvjeta i uvjeta priključenja međusobno će komunicirati elektroničkim putem primjenom elektroničkog programa »eDozvola«.

[bookmark: _Toc132186529] IDEJNI PROJEKT
Idejni projekt se izrađuje za prethodno odabranu varijantu Idejnog rješenja. Koja će varijanta biti odabrana odlučuje Grad Osijek u roku od 15 dana od predaje varijanti Idejnog rješenja. 
Idejni projekt izrađuje se kao elektronički zapis te se potpisuje elektroničkim potpisom.
Konačan popis i sadržaj mapa Idejnog projekata i pripadajućih elaborata Projektant je dužan usuglasiti s Naručiteljem.
Idejni projekt mora biti usklađen s ovim projektnim zadatkom, Pravilnikom o obveznom sadržaju idejnog projekta, prostorno-planskom dokumentacijom, posebnim uvjetima javnopravnih tijela te svom važećom zakonskom regulativom.
Idejni projekt mora sadržavati sve potrebne nacrte i dokumente pojedinih struka koji moraju biti međusobno usklađeni i tako usklađeni moraju prikazivati cjeloviti zahvat u prostoru u tehničko tehnološkom i funkcionalnom smislu.
Temeljem prihvaćene varijante idejnog rješenja Projektant će putem Upravnog tijela zatražiti od javnopravnih tijela utvrđivanje posebnih uvjeta i uvjeta priključenja.

[bookmark: _Toc132186530] GLAVNI PROJEKT
Glavnim projektom se daje detaljna razrada svih elemenata idejnog projekta, definiraju se sve građevine u prostoru, dokazuje udovoljavanje bitnim zahtjevima za građevinu te izrađuju svi odgovarajući projekti pojedinih struka u cilju cjelokupnog tehničkog rješenje građevine.
Glavni projekt treba zadovoljiti sve prometne, urbanističke i druge uvjete kako bi se ostvarilo funkcionalno i tehnički ispravno rješenje.
U glavnom projektu potrebno je razraditi i priložiti iskaz procijenjenih troškova.
Ispravnost svih tehničkih rješenja potrebno je dokazati odgovarajućim proračunima.
Glavni projekt sa svim potrebnim elaboratima koji prethode njegovoj izradi kao i onima koji su obvezni sastavni dio istog te mora biti izrađen u skladu s ovim Projektnim zadatkom, Idejnim projektom, Lokacijskom dozvolom te svim važećim propisima koji su na snazi u trenutku izrade dokumentacije. Izrađeni Glavni projekt je podloga za ishođenje građevinske dozvole.
Ishođenje pravomoćne građevinske dozvole u ime investitora je obveza Projektanta.
Temeljem ovoga projektnog zadatka opseg tehničke dokumentacije obuhvaća:
· izradu idejnog arhitektonsko-urbanističkog rješenja (2 varijante)
· izradu idejnog projekta po odabranoj varijanti
· ishođenje lokacijske dozvole, ukoliko je potrebna
· izradu glavnog projekta 
· pet karakterističnih detalja u mjerilu 1:10
· ishođenje pravomoćne građevinske dozvole 
· projektantski nadzor

[bookmark: _Toc132186531]LOKACIJA
Projektno-tehnička dokumentacija će obuhvatiti: 
[bookmark: _Toc132186533]Park Oscara Nemona
[bookmark: _Hlk124937191][bookmark: _Hlk124937405]Park Oscara Nemona nalazi se na kč.br. 5539 i 5540 k. o. Osijek. U okviru izrade projektno tehničke dokumentacije treba obuhvatiti cijelo područje parka. 

[bookmark: _Toc132186536]IDEJNI KONCEPT
OSIJEK _ IDEJA _ KONCEPT: koncept Novog Europskog Bauhausa (NEB) i cijelog projekta EHHUR preslikati na projekte iz Osijeka,  svakoj se može pridružiti neko od 4 osjetila/atributa iz projekta EHHUR. Grad ne može komunicirati riječima, komunicira svojim prostorom, a posebno uređenjem javnih površina koje mogu imati i simboličko značenje promoviranja određenih vrijednosti. Spoj izvornog Bauhausa i NEB na tri razine:
beautiful _ simboli i oblici izvornog Bauhausa (krug, trokut, kvadrat) 
sustainable _ arhitektura utječe na život ljudi, na korištenje resursa (jedinstvo umjetnosti i tehnologije) 
together _ ljudi (otvorenost prema drugim nacijama i religijama, radovi studenata Bauhausa, educiranje o umjetnicima)
HEARTS _ Park Oscara Nemona _ srce _ trokut
Ideja _  glavni lajtmotiv je srce koje simbolizira sredinu, centar, ljubav, toplinu, osjećaje, povezanost, ljubav majke i djeteta, središte života 


[bookmark: _Toc132186538] HEARTS _ PARK OSCARA NEMONA _ SRCE _ TROKUT

Ideja _ glavni lajtmotiv je srce koje simbolizira sredinu, centar, ljubav, toplinu, osjećaje, povezanost, ljubav, majka djetetu kaže «srce moje» - skulptura Majka i dijete kao simbol ljubavi (izvorni naziv spomenika je Humanity budući je posvećen žrtvama fašizma), prijatelj prijatelju «otkriva srce» - otvoriti park građanima, neki događaj nas «dira u srce», zahvaljujemo «od srca» (emocionalno, humano)
Projektni zadatak _ imajući na umu ideju kao koncept uređenja, projektom predvidjeti: 
_ redizajn parka koristeći motiv trokutastog oblika parka i srca kao simbola ljubavi, redizajn treba omogućiti intenzivnije korištenje parka te educiranja o različitosti vjera, kultura te informacije o osječkom kiparu Oscaru Nemonu (rodno ime Oskar Neumann), autoru skulpture Majka i dijete; u tom smislu moguće je predvidjeti prostor za promjenjive ili kreativne skulpture 
_ intervencije redizajna parka u smislu dodatne sadnje visokog i niskog zelenila te cvjetnica,  značajnije intervencije u smislu integriranja parka u mrežu obodnih pješačkih puteva, predvidjeti parkovne staze te ostalim elementima parkovne opreme (klupe, pametne klupe, koševi, rasvjeta), predlaže se sadnja zelenila po obodu parka kako bi se što više zaštitio od obodnih prometnica
_ park kao okupljalište ljudi koji žele biti u ugodnom i opuštajućem središtu grada koje usprkos gradskoj vrevi i prometu osigurava mir, toplinu, sigurnost, mjesto za odmor, a nudi sadržaje edukacije o životu i radu osječkog kipara Oscara Nemona
_ projektirati zdenac (javnu česmu), obzirom na blizinu fakulteta predlaže se projektirati stolice i stolove za slobodno korištenje studentima i građanima da popiju kavu/sok koju donesu
_ moguće je projektirati i sadržaje za djecu čime bi se osiguralo da park koriste sve generacije (npr. intraktivne igračke koje bi komunicirale osnovnu ideju uređenja parka)
_ projektirati noćnu sliku (noćno osvjetljenje) parka
_ ovaj prostor komunicira ideju podučavanja različitih umjetnosti i ideju otvorenosti prema različitim vjeroispovijestima i kulturama (ideja humanog) izvornog Bauhausa i stvaralaštvo Oscara Nemona 
_ predvidjeti suvremene digitalne metode informacija: info stup, info ploča
_ predvidjeti postav edukativnih interaktivnih panela koje će dati informaciju o Oscaru Nemonu i njegovom životu i radu
[bookmark: _Toc132186541]CILJ PROJEKTNOG ZADATKA
Idejno rješenje je prva faza koja predstavlja osnovu za izradu idejnog i glavnog projekta.
Idejno rješenje predstavlja odabir najpovoljnije inačice od dvije moguće i obuhvaća grafičku provjeru koncepta ili projektnog programa. 
Cilj je projektnog zadatka izrada dvije inačice,  od kojih će  Naručitelj izabrati najprikladnija te temeljem toga izraditi idejni i glavni projekt.
Za usvojeno idejno rješenje nužno je predvidjeti mogućnosti značajnih prilagodbi ili izmjena, a u skladu s primjedbama Naručitelja na najprikladnije rješenje. Prilikom izrade Idejnog rješenja potrebno je uključiti mišljenje građana koju je Naručitelj proveo prije raspisivanja Natječaja kako bi se uvažilo i njihovo mišljenje. Preporuke iz ankete nisu obavezan dio dokumentacije, već se daju samo kao dodatna informacija Ponuditeljima.
Naručitelj ima isključivo pravo vlasništva nad projektnom dokumentacijom.
[bookmark: _Toc132186542]SADRŽAJ PROJEKTA
Glavni projekt je skup međusobno usklađenih projekata kojima se daje tehničko rješenje građevine i dokazuje ispunjavanje temeljnih zahtjeva za građevinu te drugih propisanih zahtjeva i uvjeta. 
Izradu Glavnog projekta potrebno je izvršiti prema Zakonu o gradnji (NN 153/13, 20/17, 39/19 i 125/19), Zakonu o prostornom uređenju (NN 153/13, 65/17, 114/18, 39/19 i 98/19), Pravilniku o obveznom sadržaju i opramanju projekta građevina (NN 118/19 i 65/20), Pravilnik o sustavu za praćenje, mjerenje i verifikaciju ušteda energije (NN 98/21 i 30/22), Prilog III i drugom relevantnom zakonskom regulativom. Ukoliko za neke zahvate ne postoje nacionalni propisi i upute, projektant će dogovorno s Naručiteljem primijeniti inozemne smjernice i propise koji obrađuju predmetno područje.
Sve pripremne radove kao i podatke potrebne za pripremu potpunog i kvalitetnog dokumenta, a koji ovim Projektnim zadatkom nisu naznačeni da će Izvršitelju biti dani na raspolaganje ili uvid, Izvršitelj je dužan pribaviti, odnosno pripremiti sam i troškove pribavljanja, odnosno pripremanja uključiti u ponudbenu cijenu.
U okviru ovog projektnog zadatka potrebno je izraditi troškovnik gdje će se u okviru pojedinih troškovničkih stavki, u strukturi troškovnika predvidjeti i oznaku jedinične mjere, količinu te jediničnu cijenu i ukupnu cijenu u kn, a na kraju, rekapitulaciju po vrstama radova i sveukupnu cijenu izvođenja. Troškovnik s rekapitulacijom treba sadržavati sve podatke (opis troškovničkih stavki, oznake jedinične mjere, količinu i sl.) koji su potrebni za provođenje cjelovitog postupka javne nabave. Troškovnik ne mora biti nužno uvezan s Glavnim projektom, nego u dogovoru Naručiteljem može se predati odvojeno od Glavnog projekta. 
Troškovnik treba biti izrađen u dvije verzije, jedna verzija za potrebe provedbe javne nabave prema Zakonu o javnoj  nabavi (bez upisanih jediničnih cijena) i  jedan s upisanim recentnim jediničnim cijenama za potrebe Naručitelja. 
Izrađeni Glavni projekt te njegovi sastavni dijelovi – tehnički opis i troškovnik koristit će se kao sastavni dio dokumentacije o nabavi. Izvršitelj je dužan pružiti stručnu pomoć prilikom provedbe postupka javne nabave što znači da je dužan pripremiti sve potrebne odgovore na pitanja pristigla od gospodarskih subjekata i ostalih dionika tijekom provedbe predmetnog postupka javne nabave sve do sklapanja ugovora o javnoj nabavi. Izvršitelj se obvezuje dokaznicom mjera i troškovnikom predvidjeti stvarne količine materijala i radova. 
U sklopu Glavnog projekta potrebno je definirati tehničke norme kvalitete materijala i opreme u opisu troškovničkih stavki, a u tehničkom opisu navesti detaljne uvjete dobave, izvođenja i održavanja s posebnim naglaskom na način ispitivanja kvalitete izvršenih radova i materijala.
Projektna dokumentacija treba sadržavati sve prema zakonima i propisima, uključivo: 
· tehnički opis;
· procjenu troškova gradnje;
· način sanacije okoliša;
· grafičke priloge;
· procjena troškova izgradnje i troškovnik radova (u varijanti bez jediničnih cijena i u varijanti s upisanim recentnim jediničnim cijenama za potrebe Naručitelja)
Potrebno je posebno iskazati sve vrste troškova gradnje, kako bi Naručitelj (Grad Osijek) imao sve potrebne relevantne podatke za donošenje odluke o realizaciji planiranog projekta.



1

image1.png




image2.png
©

EYES HEARTS HANDS
URBAN REVOLUTION




